
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 19C/53/2024 8724202574 07. 10. 2024 JUDr. Iveta Jenčová ECLI:SK:OSPP:2024:8724202574.2
Uznesenie 19C/53/2024 Okresný súd Poprad v spore žalobcu: A. B., nar. XX.X.XXXX, C. A. XXXX/XX, B., právne zastúpený: JUDr. Peter Szárszoi, PhD.,LL.M., advokát vykonávajúci advokáciu prostredníctvom spoločnosti ADVOKÁTSKA KANCELÁRIA JUDr. Peter Szárszoi, s.r.o., so sídlom Štefánikova 8, Michalovce, IČO: 47 236 183, proti žalovanej: D. B., nar. XX.X.XXXX, C. A. XXXX/XX, B., v konaní o vyporiadanie BSM po rozvode manželstva takto rozhodol: 19C/53/2024 I. Súd konanie z a s t a v u j e. II. Trovy konania stranám n e p r i z n á v a. odôvodnenie: 19C/53/2024 1. Žalobca žalobu doručenú súdu dňa 25.6.2024 vzal podaním doručeným súdu dňa 3.9.2024 v celom rozsahu späť, navrhol konanie zastaviť a žiadnej zo strán sporu nepriznať nárok na náhradu trov konania. 2.Podľa § 144 Civilného sporového poriadku žalobca môže vziať žalobu späť. 3.Podľa § 145 ods. 1 Civilného sporového poriadku ak je žaloba vzatá späť celkom, súd konanie zastaví. 4. Podľa § 146 ods. 1 Civilného sporového poriadku súd konanie nezastaví, ak žalovaný so späťvzatím žaloby z vážnych dôvodov nesúhlasí. Na nesúhlas žalovaného so späťvzatím žaloby sa neprihliada, ak dôjde k späťvzatiu žaloby skôr, než sa začalo predbežné prejednanie sporu podľa § 168 alebo pojednávanie. 5. S poukazom na vyššie uvedené skutočnosti a v súlade s citovanými zákonnými ustanoveniami súd rozhodol tak, ako je uvedené vo výroku I. tohto uznesenia, teda konanie zastavil. Žalovaná na výzvu súdu oznámila, že súhlasí so späťvzatím žaloby. 6. Podľa § 256 ods. 1 Civilného sporového poriadku ak strana procesne zavinila zastavenie konania, súd prizná náhradu trov konania protistrane. 7. V konaní zavinenie zastavenia konania preukázané nebolo, súd sa môže len domnievať, že po podaní žaloby sa strany sporu o jeho predmete mimosúdne dohodli s tým, že si ani trovy uplatňovať nebudú. Právny zástupca žalobcu návrh na nepriznanie trov žiadnej zo sporových strán navrhol v samotnom späťvzatí žaloby, žalovanej v konaní preukázateľne ani trovy nevznikli.
Poučenie: 19C/53/2024 Proti tomuto uzneseniu je prípustné odvolanie do 15 dní odo dňa doručenia uznesenia na tunajšom súde. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Odvolanie proti rozhodnutiu vo veci samej možno odôvodniť aj tým, že právoplatné uznesenie súdu prvej inštancie, ktoré predchádzalo rozhodnutiu vo veci samej, má vadu vyššie uvedenú, ak táto vada mala vplyv na rozhodnutie vo veci samej. Odvolacie dôvody a dôkazy na ich preukázanie možno meniť a dopĺňať len do uplynutia lehoty na podanie odvolania.

